Auditor's report — TFG, period 2020 (audited, opinion: unqualified)
Auditor firm: KPMG
Signing partner: (วีระชัย รัตนจรัสกุล)
Signed: 2021-02-24

บริษัท ไทยฟู้ดส์ กรุ๊ป จำกัด (มหาชน) และบริษัทย่อย

งบการเงินสำหรับปีสิ้นสุดวันที่ 31 ธันวาคม 2563

และ

รายงานของผู้สอบบัญชีรับอนุญาต

รายงานของผู้สอบบัญชีรับอนุญาต

เสนอ ผู้ถือหุ้นบริษัท ไทยฟู้ดส์ กรุ๊ป จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท ไทยฟู้ดส์ กรุ๊ป จำกัด (มหาชน) และบริษัทย่อย (กลุ่มบริษัท) และของเฉพาะบริษัท ไทยฟู้ดส์ กรุ๊ป จำกัด (มหาชน) (บริษัท) ตามลำดับ ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2563 งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของ  ผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2563 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรค
ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือการอ่านข้อมูลอื่นตามที่ระบุข้างต้นเมื่อจัดทำแล้ว และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแลและขอให้ทำการแก้ไข

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้อง ตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ  ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือ ความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริต  หรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือ
ทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงิน เฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและ
งบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ 
ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือ  กิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนด แนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียว ต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับ
ความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบ
งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ  ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว 
หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะ จากการสื่อสารดังกล่าว

(วีระชัย รัตนจรัสกุล)

ผู้สอบบัญชีรับอนุญาต

เลขทะเบียน 4323

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

24 กุมภาพันธ์ 2564

| มูลค่าสินทรัพย์ภาษีเงินได้รอการตัดบัญชี | มูลค่าสินทรัพย์ภาษีเงินได้รอการตัดบัญชี |

| อ้างถึงหมายเหตุประกอบงบการเงินข้อ 4 (ธ) และ 28 | อ้างถึงหมายเหตุประกอบงบการเงินข้อ 4 (ธ) และ 28 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทรับรู้สินทรัพย์ภาษีเงินได้รอการตัดบัญชีที่เกิดจากผลขาดทุนทางภาษีที่ยังไม่ได้ใช้ยกไปในจำนวนเงินที่มีนัยสำคัญ การรับรู้ดังกล่าวเกี่ยวข้องกับการใช้วิจารณญาณของผู้บริหารในการประมาณกำไรทางภาษีในอนาคตและความสามารถของกลุ่มบริษัทในการใช้ประโยชน์จากผลขาดทุนดังกล่าว ดังนั้นจึงเป็นเรื่องที่สำคัญในการตรวจสอบของข้าพเจ้า | วิธีการตรวจสอบของข้าพเจ้ารวมถึง  สอบถามผู้บริหารเพื่อทำความเข้าใจเกี่ยวกับการประมาณกำไรทางภาษีในอนาคต  กระทบยอดขาดทุนทางภาษีและวันหมดอายุกับรายงานภาษี  ประเมินความสมเหตุสมผลของข้อสมมติที่ใช้ในการประมาณกำไรทางภาษีในอนาคต กับข้อมูลในอดีต แผนการดำเนินงานและข้อมูลที่มีอยู่ในอุตสาหกรรมที่เปรียบเทียบได้ รวมถึงปัจจัยอื่นในตลาด  ทดสอบการคำนวณตามประมาณการ และ  พิจารณาความเพียงพอของการเปิดเผยข้อมูลของกลุ่มบริษัทตามมาตรฐานการรายงานทางการเงิน |



| การด้อยค่าของเงินลงทุนในบริษัทย่อย และอาคารและอุปกรณ์ | การด้อยค่าของเงินลงทุนในบริษัทย่อย และอาคารและอุปกรณ์ |

| อ้างถึงหมายเหตุประกอบงบการเงินข้อ 4 (ข) 4 (ญ) 4 (ฑ) 12 และ 15 | อ้างถึงหมายเหตุประกอบงบการเงินข้อ 4 (ข) 4 (ญ) 4 (ฑ) 12 และ 15 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| เนื่องจากบริษัทย่อยบางแห่งมีขาดทุนสะสมเกินทุนและผลขาดทุนจากการดำเนินงานในบริษัทย่อยอันเป็นผล มาจากความผันผวนของราคาผลิตภัณฑ์ ซึ่งเป็นข้อบ่งชี้ของการด้อยค่าของเงินลงทุนในบริษัทย่อยในงบการเงินเฉพาะกิจการ และอาคารและอุปกรณ์ของบริษัทย่อยดังกล่าวในงบการเงินรวม  กระบวนการพิจารณาการด้อยค่าของเงินลงทุนใน  บริษัทย่อย และการด้อยค่าของอาคารและอุปกรณ์ เกี่ยวข้องกับการใช้ดุลยพินิจในระดับสูง กลุ่มบริษัทและบริษัทประมาณมูลค่าปัจจุบันสุทธิของกระแสเงินสด ที่คาดว่าจะได้รับในอนาคตจากการใช้สินทรัพย์เพื่อ การประกอบธุรกิจ โดยใช้ข้อสมมติของผู้บริหาร  ซึ่งส่งผลให้การพิจารณาการด้อยค่าอาจเปลี่ยนแปลงไปอย่างมีนัยสำคัญ หากข้อสมมติต่างๆ ที่กำหนดโดยผู้บริหารเปลี่ยนแปลงไป ดังนั้นจึงเป็นเรื่องที่สำคัญในการตรวจสอบของข้าพเจ้า | วิธีการตรวจสอบของข้าพเจ้ารวมถึง  สอบถามผู้บริหารและทำความเข้าใจถึงกระบวนการในการระบุและพิจารณาข้อบ่งชี้การด้อยค่า   ประเมินกระบวนการในการจัดทำงบประมาณ ซึ่งเป็นข้อมูลที่ใช้จัดทำแบบจำลองการคิดลดกระแสเงินสดในอนาคต  ประเมินความสมเหตุสมผลของข้อสมมติหลักที่ใช้ในการประเมินมูลค่าที่คาดว่าจะได้รับคืนของสินทรัพย์   เปรียบเทียบกับข้อมูลในอดีต แผนการดำเนินงานและข้อมูลที่มีอยู่ในอุตสาหกรรมที่เปรียบเทียบได้ รวมถึงปัจจัยอื่นในตลาด   ประเมินความเหมาะสมของอัตราคิดลดโดยเปรียบเทียบ กับค่าเฉลี่ยของอุตสาหกรรมที่กลุ่มบริษัทดำเนินอยู่   ทดสอบความอ่อนไหวของข้อสมมติหลักและประเมินผลกระทบต่อการคิดลดกระแสเงินสดในอนาคต และ  พิจารณาความเพียงพอของการเปิดเผยข้อมูลตามมาตรฐานการรายงานทางการเงิน |



| มูลค่าของลูกหนี้การค้าและเงินทดรองจ่ายให้แก่เกษตรกร | มูลค่าของลูกหนี้การค้าและเงินทดรองจ่ายให้แก่เกษตรกร |

| อ้างถึงหมายเหตุประกอบงบการเงินข้อ 3 4 (ฉ) 4 (ฐ) และ 31 | อ้างถึงหมายเหตุประกอบงบการเงินข้อ 3 4 (ฉ) 4 (ฐ) และ 31 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทนำมาตรฐานการรายงานทางการเงิน ฉบับที่ 9 มาถือปฏิบัติเป็นครั้งแรกเมื่อวันที่ 1 มกราคม 2563 มาตรฐานฉบับใหม่นี้กำหนดให้กลุ่มบริษัทรับรู้ ผลขาดทุนด้านเครดิตที่คาดว่าจะเกิดขึ้นสำหรับ เครื่องมือทางการเงิน ซึ่งเกี่ยวข้องกับการใช้ดุลยพินิจในการประมาณการอย่างมีนัยสำคัญของกลุ่มบริษัท   กลุ่มบริษัทมีลูกหนี้การค้าจากการจำหน่ายไก่สดแช่เย็นและแช่แข็ง และสุกรชำแหละ และเงินทดรองจ่ายให้แก่เกษตรกรเพื่อให้เกษตรกรสามารถประกอบกิจการฟาร์มเลี้ยงไก่และสุกร กลุ่มบริษัทวัดมูลค่าผลขาดทุนด้านเครดิตที่คาดว่าจะเกิดขึ้นของลูกหนี้การค้าและเงินทดรองจ่ายให้แก่เกษตรกร จากการประมาณผลขาดทุนด้านเครดิตที่คาดว่าจะเกิดขึ้นตลอดอายุโดยผู้บริหาร ซึ่งประมาณการโดยการใช้ข้อมูลด้านเครดิตในอดีตของลูกค้าของกลุ่มบริษัท สภาวการณ์ของตลาดในปัจจุบันและอนาคต และข้อมูลเฉพาะเจาะจงของลูกค้า ตลอดจนมูลค่าหลักประกันของเกษตรกร  ข้าพเจ้าระบุให้การวัดมูลค่าผลขาดทุนด้านเครดิตที่ คาดว่าจะเกิดขึ้นเป็นเรื่องสำคัญในการตรวจสอบเนื่องจากลูกหนี้การค้าและเงินทดรองจ่ายให้แก่เกษตรกรมีสาระสำคัญต่อกลุ่มบริษัท และการรับรู้ผลขาดทุน ด้านเครดิตที่คาดว่าจะเกิดขึ้นนั้นต้องใช้ดุลยพินิจที่สำคัญของผู้บริหาร | วิธีการตรวจสอบของข้าพเจ้าในการประเมินการวัดมูลค่าผลขาดทุนด้านเครดิตที่คาดว่าจะเกิดขึ้นของลูกหนี้การค้าและเงินทดรองจ่ายให้แก่เกษตรกร รวมถึง   -  การทำความเข้าใจและประเมินการออกแบบ การนำมา ถือปฏิบัติและประสิทธิผลของการควบคุมภายในหลัก ของการวัดมูลค่าผลขาดทุนด้านเครดิตที่คาดว่าจะ เกิดขึ้นของลูกหนี้การค้าและเงินทดรองจ่ายให้แก่ เกษตรกร ซึ่งรวมถึงการอนุมัติเครดิต การจัดการด้าน การติดตามเครดิต การจัดกลุ่มลูกหนี้การค้าและเงิน ทดรองจ่ายให้แก่เกษตรกรตามลักษณะของความเสี่ยง การทบทวนการวิเคราะห์อายุลูกหนี้ การคาดการณ์ไป ในอนาคตการสำรองเพิ่มเติมโดยผู้บริหารและการ ประมาณการค่าเผื่อผลขาดทุนด้านเครดิตที่คาดว่าจะ เกิดขึ้น  -  ทดสอบข้อมูลการผิดนัดชำระหนี้ในอดีตด้วยการ ประเมินการจัดกลุ่มลูกหนี้การค้าและเงินทดรองจ่าย ให้แก่เกษตรกรตามลักษณะของความเสี่ยงกับรายงาน การวิเคราะห์ของฝ่ายบริหาร ประสบการณ์ในอดีตของ กลุ่มบริษัท และประสบการณ์ในอุตสาหกรรม  -  ทดสอบข้อมูลการผิดนัดชำระหนี้ด้วยการประเมินการ จัดประเภทอายุลูกหนี้ในรายงานจำแนกอายุลูกหนี้ การค้าและเงินทดรองจ่ายให้แก่เกษตรกร โดยการสุ่ม ตัวอย่างลูกหนี้การค้าและเงินทดรองจ่ายให้แก่ เกษตรกรเปรียบเทียบกับเอกสารที่เกี่ยวข้อง และ สุ่มทดสอบรายการรับเงินจากลูกหนี้การค้าและเงินทดรอง จ่ายให้แก่เกษตรกรภายหลังวันที่ 31 ธันวาคม 2563 |



| มูลค่าของลูกหนี้การค้าและเงินทดรองจ่ายให้แก่เกษตรกร | มูลค่าของลูกหนี้การค้าและเงินทดรองจ่ายให้แก่เกษตรกร |

| อ้างถึงหมายเหตุประกอบงบการเงินข้อ 3 4 (ฉ) 4 (ฐ) และ 31 | อ้างถึงหมายเหตุประกอบงบการเงินข้อ 3 4 (ฉ) 4 (ฐ) และ 31 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

|  | -  ประเมินความเหมาะสมของตัวแปรในทางเศรษฐกิจที่ ผู้บริหารใช้ในโมเดล สำหรับการปรับปรุงอัตราการ สูญเสียด้วยสถานการณ์เศรษฐกิจในปัจจุบันและข้อมูล ที่คาดการณ์ไปในอนาคตโดยการเปรียบเทียบกับข้อมูล ในตลาดที่เกี่ยวข้อง  -  ทำการทดสอบความอ่อนไหวโดยการใช้โมเดลของ กลุ่มบริษัทเพื่อประเมินผลกระทบของการให้น้ำหนัก กับสถานการณ์ทางเศรษฐกิจที่แตกต่างกัน ว่าอยู่ในช่วง ที่เป็นไปได้อย่างสมเหตุสมผล ทำให้สามารถตั้งคำถาม ต่อการกำหนดปริมาณของน้ำหนักสถานการณ์ทาง เศรษฐกิจของกลุ่มบริษัทและให้ความสนใจต่อวิธีการ ของข้าพเจ้าในน้ำหนักกับสถานการณ์ทางเศรษฐกิจที่มี ความอ่อนไหวมากที่สุด  -  ประเมินข้อมูลและข้อสมมติฐานโดยรวมที่ใช้ในการ ประมาณการของผู้บริหารว่าข้อสมมติฐานที่ใช้ในการ ประมาณการทางบัญชีมีความสมเหตุสมผลหรือไม่ ซึ่ง รวมถึงความเกี่ยวเนื่องกันและความสอดคล้องกันของ ข้อมูลภายในประมาณการทางบัญชีดังกล่าว  -  ประเมินหลักประกันของเกษตรกรโดยสุ่มทดสอบกับ เอกสารที่เกี่ยวข้อง  -  ทดสอบการคำนวณผลขาดทุนด้านเครดิตที่คาดว่าจะ เกิดขึ้นของลูกหนี้การค้าและเงินทดรองจ่ายให้แก่ เกษตรกรรวมถึงทดสอบการคำนวณรายการปรับปรุง สำหรับการนำ TFRS 9 มาถือปฏิบัติเป็นครั้งแรก และ  - พิจารณาความเพียงพอในการเปิดเผยข้อมูลตาม ข้อกำหนดของมาตรฐานการรายงานทางการเงิน |